**Suplement i Certifikatës për kualifikimin profesional,**

**FERMA BUJQЁSORE DHE BLEGTORALE, Niveli III në KSHK, referuar nivelit III të KEK**

**Individi është i aftë:**

* Tё kryejё llogaritje tё thjeshta ekonomike qё lidhen me veprimtaritё profesionale pёrkatёse.
* Të bëjë organizimin e vogël të punës në punimet e fermës bujqësore e blegtorale.
* Të interpretojë, plotësojë dhe përgatisë dokumentacionin teknik të profesionit.
* Të prodhojë kultura drufrutore.
* Të përdorë preparate kimike te kulturat e fermës.
* Të ndërtojë rrjetin kullues të fermës.
* Të zbatojë agroteknologjinë e kulturave bujqësore në fermë.
* Të përpunojë produktet bujqësore e blegtorale të fermës.
* Të kujdeset për mirëqenien dhe shëndetin e kafshëve.
* Të kujdeset për kafshët gjatë riprodhimit të tyre.
* Të përdorë dhe mirëmbajë veglat, pajisjet dhe materialet e punës.
* Të zbatojë standardet e profesionit gjatë punimeve dhe shërbimëve në ferma.
* Të komunikojë me etikë profesionale
* Të zbatojë rregullat e sigurisë në punë e të mbrojtjes së mjedisit

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Ferma bujqësore dhe blegtorale”, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

 Ky arsimim i jep mundësi individit t’i drejtohet tregut të punës në fermat bujqësore në:

* prodhimin bujqësor të bimëve të arave në sektorin shtetëror ose privat; mbrojtjen e bimëve në sektorin shtetëror ose privat; njësitë përpunuese të prodhimit të bimëve të arave dhe perimeve;

në fermat që mbarështojnë:

* gjedh për prodhim qumështi dhe mishi, të imta (të leshta dhe të dhirta), derra, shpendë, në njësi apo veprimtari të tjera që aktiviteti i tyre lidhet me mbarështimin e kafshëve të fermës apo të vetëpunësohet në drejtimet e sipërpërmendura në fermën e vogël familjare.

Me përfundimin e kualifikimit profesional “Ferma bujqësore dhe blegtorale”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (manaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).